**«Б» корпусының бос әкімшілік мемлекеттік лауазымдарға орналасуға**

**ішкі конкурс өткізеді.**

**«Қостанай облысы бойынша Мемлекеттік кірістер департаменті Лисаков қаласы бойынша Мемлекеттік кірістер басқармасы, индекс 111200, Қостанай облысы, Лисаков қаласы, 4 мөлтекаудан, 25 үй, анықтама телефоны (71433) 3-23-47, электрондық мекенжайы: nk3918@taxkost.mgd.kz** **Қазақстан Республикасы Қаржы министрлігінің мемлекеттік қызметшілері арасында «Б» корпусының бос мемлекеттік әкімшілік лауазымына орналасу үшін ішкі конкурс жариялайды:**

**Ұйымдастыру - құқықтық жұмыстар және өндіру бөлімінің басшысы C-R-3 санаты, 1 бірлік.**

Лауазымдық жалақысы қызмет атқарған жылдарына байланысты **96607** теңгеден **129920** теңгеге дейін.

 **Функционалдық міндеттері:** Бөлім жұмысын заңға сәйкес ұйымдастыру. Жоғарғы басшылықтың бұйрықтар мен тапсырмалардың орындалуын қадағалау. Салық төлеушінің өтініші бойынша салық кодексінің заңды қолданылуың қарайтын жұмыс комиссиясына қатысу. Салық заңдылығына байланысты техникалық оқытулар жүргізу. Басшылыққа қол қоюға жіберер алдында дайындалған құжаттардың, сонын ішінде Лисаков қаласы бойынша мемлекеттік кірістер басқармасының шығарылған бұйрықтарды заңға сәйкестігін тексеріп, өзінің қолын қою. Егерде заңға сәйкес болмаса мерзімімен жазбаша түсініктеме беру. Салық төлеушілердің хаттарын қарап, оларға жауапты дайындау. Мемлекеттік кірістер басқармасы қызметкерлерінің құқықтық сұрақтарына түсініктеме беру. Сот отырыстарына қатысу, құқықтық сұрақтарды қарауында Лисаков қаласы бойнша мемлекеттік кірістер басқармасының атынан сот немесе басқа да органдарда қатысу. Ақпараттық жүйесінде жұмыс істейді.

 **Конкурсқа қатысушыларға қойылатын талаптар:** Жоғары білім: әлеуметтік ғылымдар, экономика және бизнес (экономика, менеджмент, есеп және аудит, мемлекеттік және жергілікті басқару, қаржы, бухгалтерлік есеп, талдау және аудит), құқық (құқықтану).

Мынадай құзыреттердің бар болуы: бастамалық, адамдармен тіл табысуы, аналитикалық, ұйымдастырушылық, әдептілік, сапаға бағдарлану, тұтынушыға бағдарлану, сыбайлас жемқорлыққа төзбеушілік.

### Жұмыс тәжірибесі келесі талаптардың біріне сәйкес болуы тиіс:

1. мемлекеттік қызмет өтілі бір жарым жылдан кем емес, оның ішінде мемлекеттік органның штат кестесінде көзделген келесі төменгі санаттағы лауазымдарда немесе C-O-6, C-R-4, D-O-6, Е-5, E-R-4, E-G-1 санаттарынан төмен емес лауазымдарда немесе «А» корпусының мемлекеттік әкімшілік лауазымдарында мемлекеттік қызмет өтілі бір жылдан кем емес;
2. осы санаттағы нақты лауазымның функционалдық бағыттарына сәйкес салаларда екі жарым жылдан кем емес, оның ішінде мемлекеттік органның штат кестесінде көзделген келесі төменгі санаттағы лауазымдарда немесе C-O-6, C-R-4, D-O-6, Е-5, E-R-4, E-G-1 санаттарынан төмен емес лауазымдарда немесе «А» корпусының мемлекеттік әкімшілік лауазымдарында мемлекеттік қызмет өтілі бір жылдан кем емес;
3. мемлекеттік қызмет өтілі екі жарым жылдан кем емес, оның ішінде орталық, облыстық, қалалаық немес аудандық деңгейдегі құқық қорғау органдардың кіші басшы құрамынан немесе арнайы мемлекеттік органдардың сержанттар құрамынан төмен емес лауазымдарда екі жылдан кем емес;
4. жоғары немесе жоғары оқу орындарынан кейінгі білім бағдарламалары бойынша Қазақстан Республикасының Президенті жанындағы білім беру ұйымдарында мемлекеттік тапсырыс негізінде немесе шетелдің жоғары оқу орындарында Шетелде кадрлар даярлау жөніндегі республикалық комиссия бекітетін басым мамандықтар бойынша оқуды аяқтауы.

 **Конкурс Қазақстан Республикасының Мемлекеттік істері министрінің 2015 жылғы 29 желтоқсандағы № 12 бұйрығымен бекітілген бос мемлекеттік әкімшілік лауазымдардың бос орындарына конкурс өткізу және конкурс комиссиясын қалыптастыру қағидалары негізінде өткізіледі.**

**Конкурсқа қатысу үшін қажетті құжаттар:**

1) белгіленген нысан бойынша өтініш;

2) тиісті персоналды басқару қызметімен (кадр қызметімен) расталған қызметтік тізім.

Құжаттардың толық емес пакетін ұсыну конкурс комиссиясының оларды қараудан бас тартуы үшін негіз болып табылады.

Азаматтар бiлiмiне, жұмыс тәжiрибесiне, кәсiби деңгейіне және беделіне қатысты (бiлiктiлiгiн арттыру, ғылыми дәрежелер мен атақтар берiлуi туралы құжаттардың көшiрмелерi, мiнездемелер, ұсынымдар, ғылыми жарияланымдар және өзге де олардың кәсіби қызметін, біліктілігін сипаттайтын мәліметтер) қосымша ақпараттарды бере алады.

**Ішкі** конкурсқа қатысуға ниет білдірген азаматтар конкурс өткiзетiн мемлекеттiк органға құжаттарын қолма-қол тәртіпте, почта арқылы не хабарландыруда көрсетілген электрондық почта мекенжайына **nk3918@taxkost.mgd.kz** электронды түрде не «Е-gov» электронды Үкімет порталы арқылы құжаттарды қабылдау мерзімінде тапсырады.

Конкурсқа қатысу үшін құжаттарды электронды түрде электрондық почта не «Е-gov» электронды Үкімет порталы арқылы берілген жағдайда азаматтар құжаттардың түпнұсқасын әңгімелесу басталғанға дейін бір жұмыс күн бұрынкешіктірілмей береді. Оларды бермеген жағдайда тұлға конкурс комиссиясымен әңгімелесуден өтуге жіберілмейді.

 Конкурс комиссиясы жұмысының ашықтылығы мен объективтілігін қамтамасыз ету үшін оның отырысына байқаушылар шақырылады.

Құжаттар Қостанай облысы бойынша Мемлекеттік кірістер департаментінің және уәкілетті органның сайтында **ішкі** конкурс өткiзу туралы хабарландыру соңғы жарияланғаннан кейін келесі күннен бастап **3 жұмыс күннің ішінде** ұсынылуы қажет.

Конкурс комиссиясының отырысына байқаушылардың және сарапшылардың қатысуына қатысты ақпарат:

Әңгімелесуге жіберілген кандидаттар оны кандидаттарды әңгімелесу жіберу туралы хабардар ету күнінен бастап **3 жұмыс күн ішінде** Лисаков қаласы бойынша Мемлекеттік кірістер басқармасында келесі мекен-жай бойынша өтеді: **Қостанай облысы, Лисаков қаласы, 4 мөлтекаудан, 25 үй, анықтама телефоны (71433) 3-23-47.** Азаматтар конкурсқа қатысу шығындарын (әңгімелесу өтетiн жерге келу және қайту, тұрғын жай жалдау, тұру, байланыс қызметiнiң барлық түрлерiн пайдалану) өздерiнiң жеке қаражаттары есебiнен жүргiзедi.

Конкурсқа қатысушылар мен кандидаттар уәкiлеттi органға немесе оның аумақтық бөлiмшесiне, не Қазақстан Республикасының заңнамасына сәйкес сот тәртiбiнде конкурс комиссиясының шешiмiне шағымдана алады.

**17.11.2016**